**Ministru kabineta noteikumu projekta**

**“****Grozījumi Ministru kabineta 2017. gada 31. oktobra noteikumos Nr. 642 “Noteikumi par uzticama sertifikācijas pakalpojuma sniedzēja darbības apstiprināšanas un atjaunošanas valsts nodevu””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts, pamatojoties uz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 31. oktobra noteikumos Nr. 642 “Noteikumi par uzticama sertifikācijas pakalpojuma sniedzēja darbības apstiprināšanas un atjaunošanas valsts nodevu”” (turpmāk – noteikumu projekts) ir izstrādāts, pamatojoties uz Elektronisko dokumentu likuma 10. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 31. oktobra noteikumi Nr. 642 “Noteikumi par uzticama sertifikācijas pakalpojuma sniedzēja darbības apstiprināšanas un atjaunošanas valsts nodevu” (turpmāk – MK noteikumi Nr. 642) pašlaik nosaka valsts nodevas apmēru par uzticama sertifikācijas pakalpojumu sniedzēja darbības apstiprināšanu un atjaunošanu, kā arī nodevas samaksas kārtību. MK noteikumi Nr. 642 ir izdoti saskaņā ar Elektronisko dokumentu likuma 10. panta otro daļu, kas pirms 2019. gada 5. decembrī Saeimā pieņemtajiem grozījumiem paredzēja, ka Ministru kabinets nosaka, ka par uzticama sertifikācijas pakalpojumu sniedzēja darbības apstiprināšanu un par tās atjaunošanu ir maksājama valsts nodeva. Tomēr praktiski uzticama sertifikācijas pakalpojuma sniegšanu var tikai apstiprināt, bet to nav iespējams uz laiku paturēt un pēc tam atjaunot. Elektronisko dokumentu likums, kā arī Eiropas Parlamenta un Padomes 2014. gada 23. jūlija regula (ES) Nr. 910/2014 par elektroniskajiem identifikācijas un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk – eIDAS regula) neregulē darbības apturēšanas un atjaunošanas procesu. Tāpat, ņemot vērā uzticamības sarakstu tehniskās iespējas, nav iespējams uzticamības sarakstos apturēt pakalpojuma sniedzēja vai pakalpojuma statusu. Piemēram, ja uzticams sertifikācijas pakalpojumu sniedzējs vai tā sniegtais pakalpojumus vairs neatbilst eIDAS regulas prasībām vai ETSI (*European Telecommunications Standarts Institute*) standartiem, uzraudzības iestāde atsauc uzticama sertifikācijas sniedzēja vai tā sniegtā pakalpojuma apstiprinājumu. Pakalpojuma sniedzējam, kurš vēlas pēc tā darbības apstiprinājuma atsaukšanas vai darbības izbeigšanas atkal sniegt uzticamus sertifikācijas pakalpojumus, no jauna ir jāveic sertifikācijas process atbilstoši Elektronisko dokumentu likumā un eIDAS regulā noteiktajām prasībām un jāmaksā valsts nodeva par darbības apstiprināšanu. Ņemot vērā minēto, tika veikti grozījumi Elektronisko dokumentu likumā, izslēdzot jēdzienus – uzticama sertifikācijas pakalpojumu sniedzēja un pakalpojuma darbības apturēšana un atjaunošana. Tātad nepieciešams veikt grozījumus arī visos ar Elektronisko dokumentu likumu saistītajos Ministru kabineta noteikumos, kuros minēti attiecīgie procesi, tajā skaitā – MK noteikumos Nr. 642. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē uzticamus sertifikācijas pakalpojumu sniedzējus, kā arī tos pakalpojumu sniedzējus, kuri plāno kļūt par uzticamiem sertifikācijas pakalpojumu sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts ir izstrādāts, atceļot valsts nodevu par uzticama sertifikācijas pakalpojumu sniedzēja darbības atjaunošanu. Tomēr, ņemot vērā, ka nav iespējams uz laiku atcelt statusu un pēc tam to atjaunot, šādu nodevu nevar iekasēt, jo vienīgais uzticams sertifikācijas pakalpojumu sniedzējs Latvijā šādu valsts nodevu nav maksājis. Attiecīgi noteikumu projektam nav ietekmes uz tautsaimniecību, jo atceļamā nodeva nekad nav tikusi iekasēta. Institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Aizsardzības ministrijas tīmekļvietnē. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2020. gada 16. janvārī ievietots Aizsardzības ministrijas tīmekļvietnē.Saite: https://www.mod.gov.lv/sites/mod/files/document/AIMNot\_160120\_UPS%20nodeva1.pdf |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama. Noteikumu projekts tiks īstenots esošo cilvēkresursu ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Vīza:

Aizsardzības ministrijas valsts sekretārs J. Garisons

M. Stalte, 67335349

Madara.Stalte@mod.gov.lv